Mildred Loving is oorlede | riviersonderend
Mildred Loving is oorlede
Mildred Loving was 68. Mildred het bekendheid verwerf omdat sy liefgehad het. Dit was haar groot sonde. In 1967 het sy die Amerikaanse staat Virginia na die hooggeregshof gesleep, omdat sy nie met die man kon trou vir wie sy lief was nie.
Sy was swart. Richard, haar geliefde, was wit. Wat hulle wou doen was sonde.
In die saak Loving vs. Virginia bevind die Amerikaanse hooggeregshof dat die verbod op gemengde huwelike onkonstitusioneel is.
In 2007 tydens die 40ste viering van die afskaffing van die verbod op gemengde huwelike in Amerika het Mildred Loving opgemerk:
Na haar dood, het haar dogter, Peggy Fortune, aan die pers opgemerk: "I want (people) to remember her as being strong and brave yet humble — and believed in love."
Rus in vrede, Mildred.
7 Mei 2008 at 19:28
Tagged with mildred loving
« En seën vir Vodacom in Afrika
O ja! O ja! O ja! »
Sy het geveg vir haar geluk en liefde, dapper. RIP
8 Mei 2008 at 11:33
Nog iemand wat anders was. Iemand spesiaal.
"I support the freedom to marry for all. That's what Loving, and loving, are all about." se die wonderlike vrou. Hoekom gun ons mekaar nie net die eenvoudinge ding om bloot lief te he nie?
Iets wat niks kos nie, maar so duur is om te bekom as jy nie "fit" volgens 'n bepaalde norme nie.. Ek verstaan dit eenvoudig nie.
8 Mei 2008 at 13:54
Ons stam tog immers almal af van dieselfe voorouers wat uit die ark in die dae van Noag gekom het. Dis lyk my nie net die blanke afrikane wat daarmee sukkel nie…!
8 Mei 2008 at 15:21
Siende dat ek en Liefie eens op 'n tyd ook "onwettig" sou wees, lê hierdie my nogal na aan die hart. Ons het nie nodig gehad om te baklei vir liefde nie (wel nie te veel nie, mense is maar snaaks!), want iemand anders het dit vir ons gedoen.
Rosa – dit is regtig 'n eenvoudige ding om iemand te gun, maar somehow kry ons dit nie reg nie? Ek verstaan dit ook nie!